
<Commission>{CULT}Комисия по култура и образование</Commission>
Председателят

<Date>{14/07/2026}14.7.2026</Date>
г-жа Ли Андерсон
Председател
Комисия по заетост и социални въпроси
БРЮКСЕЛ
Относно:	<Titre>становище на комисията CULT относно повишаването на уменията в Съюза — възможности за професионално образование и обучение по време на преход</Titre> <DocRef>(2026/2070(INI))</DocRef>
Уважаема госпожо Председател,
В рамките на горепосочената процедура, на комисията по култура и образование (CULT) беше възложено да представи становище на Вашата комисия. Тя реши да представи това становище под формата на писмо.
Комисията по култура и образование разгледа този въпрос на заседанието си от 14 юли 2026 г. На същото заседание тя реши да представи на водещата комисия по заетост и социални въпроси становището, изложено по-долу. 
С уважение,
Нела Рил


[bookmark: _Hlk234339819]ПРЕДЛОЖЕНИЯ


	като взеха предвид Договора за функционирането на Европейския съюз, и по-специално членове 165 и 166 от него,

А. като има предвид, че професионалното образование и обучение (ПОО) е основен стълб на европейското пространство за образование, Съюза на уменията и европейската екосистема за учене през целия живот, като допринася за личностното развитие, качествената заетост, социалното сближаване, конкурентоспособността и устойчивостта на ЕС, както и за стратегическата автономност, във времена на екологичен, цифров, демографски и промишлен преход; като има предвид, че професионалното образование и обучение играят решаваща роля за укрепването на промишлената база на Европа, запазването и подобряването на специализираното техническо ноу-хау и справянето с недостига на работна ръка в сектори, които са от съществено значение за конкурентоспособността и устойчивостта на Съюза; като има предвид, че процесът от Копенхаген, започнал през ноември 2002 г. с цел засилване на европейското сътрудничество в областта на ПОО, предоставя последователна рамка за европейската политика в областта на ПОО;

Б. като има предвид, че ПОО следва да се цени само по себе си като висококачествена учебна възможност, и като има предвид, че равнопоставеността на професионалните и академичните възможности следва да се насърчава и подкрепя от държавите членки в съответствие с техните национални системи за образование и обучение при разработването на политики, професионалното ориентиране на учащите се, възможностите за мобилност, системите за признаване, инвестициите в качество и публичната комуникация относно ПОО; като има предвид, че еднаква стойност следва да означава ефективен достъп и възможности за учащите се от всички възрасти и произход, а не конкуренция с нулев резултат между секторите на образованието и обучението;

В. като има предвид, че привлекателността и качеството на ПОО зависят не само от съответствието с нуждите на пазара на труда, но и от преподаването и обучението, системите за ориентиране, приобщаващия достъп, пропускаемостта между възможностите на образование и обучение, признаването на уменията и квалификациите и развитието на основни, цифрови, екологични, граждански, социални и трансверсални компетентности; 

Г. като има предвид, че в повечето държави членки публичните инвестиции за всеки отделен обучаващ се и пряката финансова помощ са систематично по-ниски за средното образование и за професионалното обучение след средно (но не висше) образование — равнищата, на които е съсредоточено ПОО — отколкото за висшето образование[footnoteRef:2]; [2:  https://www.europarl.europa.eu/RegData/etudes/STUD/2026/783536/CASP_STU(2026)783536_EN.pdf] 


Д. като има предвид, че мобилността на учащите се и чираците в областта на ПОО продължава да бъде една от най-ясните области, в които тази амбиция все още трябва да бъде приложена на практика; като има предвид, че твърде много учащи се и чираци в областта на ПОО продължават да се сблъскват с правна несигурност, административни пречки, ограничен капацитет на доставчиците на ПОО, неясни отговорности и нерешени въпроси, свързани със застраховането, възнаграждението, социалната сигурност и признаването; като има предвид, че учащите се често не са запознати с правата си и с наличните процедури за докладване на злоупотреби; като има предвид, че допълнителните пречки, например нарастващите разходи за живот и жилищно настаняване, могат да доведат до риск от изключване на учащите се в неравностойно социално-икономическо положение от възможностите за мобилност в областта на професионалното образование и обучение;

Е. като има предвид, че продължаващите несъответствия между уменията и изискванията на пазара на труда продължават да възпрепятстват производителността, икономическия растеж и иновациите в целия Съюз, което подчертава необходимостта от по-тясно сътрудничество между доставчиците на обучение, работодателите, малките и средните предприятия (МСП) и местните производствени екосистеми; като има предвид, че основаните на чиракуване и дуалните системи за професионално образование и обучение, които съчетават учене в училище със значително качествено обучение в процеса на работа в предприятия, са доказали своята ефективност в подкрепа на прехода от образование към заетост;

Ж. като има предвид, че укрепването на общите европейски принципи и разпоредби за мобилните учащи се и чираци в областта на ПОО би могло да спомогне за осигуряването на по-голяма правна сигурност за учащите се, доставчиците на ПОО, работодателите и компетентните органи, при пълно зачитане на компетентностите на държавите членки и националните системи за ПОО;

З. като има предвид, че мобилността в областта на ПОО изисква по-голям капацитет за подкрепа в рамките на институциите за ПОО, както и специализиран персонал, насоки, партньорства между работодатели, опростени процедури и цифрови инструменти; 

И. като има предвид, че центровете за високи постижения в областта на професионалното образование и обучение, въведени като такива в настоящата програма „Еразъм +“, представляват трансформиращи проекти за сътрудничество и партньорства, които свързват доставчиците на ПОО, публичните органи, академичните среди и частния сектор, играят роля в екосистемите от умения, в света на труда, иновациите и екологичния и цифровия преход, и се подкрепят от иновативни педагогически методи, от професионалното развитие на учителите и обучителите, мобилността на учащите се и персонала и от стратегии за интернационализация на ПОО;

Й. като има предвид, че ПОО се нуждае от подходяща, видима и постепенно засилена подкрепа в рамките на следващата МФР, по-специално в рамките на „Еразъм +“, като същевременно се запазят гъвкавостта и балансираната архитектура за учене през целия живот на програмата, както и други допълващи фондове на ЕС; като има предвид, че високите постижения в областта на ПОО зависят и от учителите, обучителите, наставниците на работното място, пропускаемостта между възможностите за образование и обучение и приобщаващия достъп;

К. като има предвид, че недостигът на учители в областта на ПОО засяга всички 27 държави — членки на ЕС; като има предвид, че според проучване на Cedefop от 2025 г. само 18% от учителите в областта на ПОО считат, че тяхната професия се цени, а за една трета от учителите в областта на ПОО настоящата им професия не е била първият избор, освен това възнаграждението на учителите в областта на ПОО е средно с 11% по-ниско от това на другите специалисти с висше образование[footnoteRef:3]; [3:  https://www.cedefop.europa.eu/en/press-releases/cedefop-launches-first-european-vocational-teacher-survey-tackle-critical-vet-teacher-shortages] 


1.	приветства подновеното политическо внимание, отделено на ПОО в контекста на Съюза на уменията, Декларацията от Хернинг в рамките на процеса от Копенхаген и предстоящата Европейска стратегия за професионално образование и обучение, и припомня неговата роля като стълб на европейското пространство за образование, на Съюза на уменията и европейската екосистема за учене през целия живот с цел повишаване на конкурентоспособността и устойчивостта; 

2.	призовава Комисията и държавите членки да превърнат равнопоставеността между професионалните и академичните възможности в конкретни мерки при разработването на политики, насочването на учащите се, възможностите за мобилност, системите за признаване, инвестициите в качествена и публична комуникация относно високите постижения и приобщаването в ПОО, по-специално с цел повишаване на неговата привлекателност; 

3.	подчертава, че еднаква стойност следва да означава ефективни възможности за учащите се, а не конкуренция с нулев резултат между секторите на образованието и обучението; 

4.	подчертава, че бъдещата стратегия за ПОО следва да остане ориентирана към учащите се и следва да подкрепя както конкурентоспособността на Европа, така и личностното развитие, социалното приобщаване и демократичното участие на учащите се, като насърчава висококачествено, приобщаващо, иновативно и привлекателно европейско ПОО с международна перспектива; във връзка с това подчертава значението на ясните възможности за напредък в рамките на ПОО, сред които висшето професионално образование и обучение и квалификациите на ниво 5 и по-високо по ЕКР; 

5.	предупреждава, че много традиционни занаятчийски умения и умения за опазване на културното наследство са изложени на риск от изчезване в резултат на демографските промени и липсата на структурирани начини за предаване; подчертава значението на предаването на умения между поколенията за справяне с демографските промени и недостига на работна ръка; насърчава инициативи, които подкрепят опитните работници при предаването на техните знания и експертен опит чрез наставничество, обучение на работното място и схеми за чиракуване; призовава Комисията и държавите членки да използват професионалното образование и обучение като средство за запазване и предаване на тези умения; призовава стратегиите за ПОО да бъдат свързани с местните културни екосистеми и наследство като инструмент за териториално сближаване и за противодействие на демографския спад; призовава секторите на културата и творчеството да бъдат изцяло отразени в предстоящата стратегия за ПОО;

6.	призовава Комисията и държавите членки да разгледат приоритетно правната и административната несигурност, засягаща мобилните учащи се и чираци в областта на ПОО, включително по отношение на статута на учащите се, договорните споразумения, възнаграждението, социалната сигурност, застраховането и признаването на периодите на учене в чужбина;

7.	призовава Комисията да укрепи общите европейски принципи и разпоредби за мобилните учащи се и чираци в областта на ПОО при пълно зачитане на компетентностите на държавите членки и националните системи за ПОО, за да се гарантира по-голяма правна сигурност за учащите се, доставчиците на ПОО, работодателите и компетентните органи, включително чрез разработване на обща европейска рамка за автоматично взаимно признаване на учебните квалификации и периодите на учене в чужбина в училище, в рамките на ПОО и на висшето образование; призовава държавите членки да гарантират преносимостта на националните стипендии и заеми за учащите се в областта на ПОО, които участват в призната мобилност, така че подкрепата да следва учащия се в чужбина; подчертава значението на редовното преразглеждане и индексиране спрямо инфлацията на безвъзмездните средства и финансовата подкрепа за учащите се в областта на ПОО, чираците, учителите и персонала, участващи в дейности за мобилност; 

8.	призовава за финансиране по програмата „Еразъм +“ на системи за подкрепа на мобилността в рамките на институциите за ПОО, като например координатори на мобилността в самите институции, въз основа на успешни експерименти като проекта MONA във Франция, с цел включване на координатори за мобилност, насочване на учащите се в областта на ПОО в техните проекти за мобилност, предоставяне на консултации на преподавателите в областта на ПОО при създаването на европейски проекти и улесняване на контактите между институциите за ПОО, частния сектор и учащите се; 

9.	насърчава развитието на адаптирана към ПОО цифрова инфраструктура за мобилност, вдъхновена от опита на програмата „Еразъм без документи на хартиен носител“ във висшето образование, с цел опростяване на административните процеси, споразуменията за обучение, процедурите за признаване и сътрудничеството между доставчиците на ПОО, работодателите и компетентните органи; 

10.	подчертава трансформиращата роля на центровете за високи постижения в областта на професионалното образование и обучение като проекти за сътрудничество и партньорства, обединяващи доставчиците на ПОО, публичните органи, академичните среди и частния сектор, с цел укрепване на връзките между тези заинтересовани страни, изграждане на иновативни учебни програми и педагогически формати, които да отговарят на нуждите от умения в Европа, насърчаване на мобилността на учащите се в областта на ПОО, на учителите, обучителите и персонала и намиране на решения на административните, финансовите, правните и практическите пречки, които възпрепятстват мобилността в рамките на ПОО; 

11.	призовава бюджетът, предназначен за центровете за високи постижения в областта на професионалното образование и обучение, да бъде запазен в следващата програма „Еразъм +“, а успешните центрове да получат стабилността и видимостта, необходими за продължаване на иновациите и трансформиране на сектора на ПОО на европейско, национално, регионално и местно равнище;

12.	подчертава ролята на регионалните, метрополните и местните органи за изграждането на приобщаващи, справедливи и свързани с работодателите екосистеми за чиракуване и ПОО и за прякото управление на публичните центрове за обучение; 

13.	припомня, че ПОО се нуждае от подходяща, видима и постепенно засилена подкрепа в рамките на „Еразъм +“ въз основа на търсенето от страна на учащите се, качеството, приобщаването, капацитета за усвояване и целта на „Европа в движение“ за мобилност в областта на ПОО, като същевременно се запазят гъвкавостта и балансираната структура на програмата за учене през целия живот; 

14.	призовава всички бъдещи стипендии, таланти или дейности за високи постижения по програмата „Еразъм +“ в стратегически образователни области да бъдат отворени, когато е уместно, за учащи се в областта на ПОО и за по-високите нива на ПОО, като същевременно допълват, а не намаляват основното финансиране по програмата „Еразъм +“ за образователна мобилност, приобщаване и сътрудничество; 

15.	призовава в предстоящата програма на ЕС за учители и обучители изрично да се разгледат причините за недостига и нуждите на учителите и обучителите в областта на ПОО и на друг свързан с тях персонал, сред които привлекателността на кариерата, първоначалното и продължаващото професионално развитие, гъвкавите професионални възможности, педагогическите иновации, цифровите компетентности, компетентностите в областта на ИИ и екологичните компетентности, уменията за приобщаване и подкрепата за наставниците в дружествата; 

16.	подчертава значението на пропускаемостта между ПОО и други образователни и обучителни възможности, например висшето образование, ученето за възрастни и заетостта, така че учащите се да могат да продължават образователния и професионалния си път, без да попадат в „задънени улици“; във връзка с това призовава за по-голямо признаване на квалификациите и резултатите от ПОО, по-добро ориентиране през целия живот, микроквалификации с гарантирано качество, валидиране на неформалното и самостоятелното учене и възможности за преминаване от първоначалното ПОО към по-висока квалификация за ПОО, висше образование и продължаващо ПОО; 

17.	призовава учебните програми за ПОО да предоставят на учащите се не само умения, специфични за професията, но и основни, цифрови, свързани с изкуствения интелект, екологични, граждански компетентности, медийна грамотност, предприемачески, социални и трансверсални компетентности, необходими за качествени работни места, учене през целия живот, активно гражданство и демократична устойчивост; припомня, че високите постижения и приобщаването в ПОО трябва да се осъществяват заедно и че висококачествените възможности за ПОО, мобилност и иновации следва да бъдат достъпни за учащите се с по-малко възможности, учащите се с увреждания и затруднения в ученето, възрастните учещи, учащите в най-отдалечените региони, в селските, изолираните и необлагодетелстваните райони и жените и момичетата в свързани с НТИМ модели на ПОО, както и чрез мобилни предложения за обучение, смесено обучение, дистанционно ориентиране и сътрудничество между училищата, центровете за обучение и местните общности; 

18.	призовава държавите членки да се справят със свързаните с пола стереотипи и структурните пречки, засягащи избора на образование и кариера, с цел насърчаване на равенството между половете и по-балансирано участие на жените и мъжете във всички различни възможности, сектори и професии, свързани с ПОО;

19.	призовава за по-нататъшно насърчаване на ефективните и ефикасни публични разходи за ПОО, както и взаимното допълване и полезните взаимодействия на финансирането по следващата многогодишна финансова рамка, по-специално в рамките на „Еразъм +“, „АгораЕС“, Европейския социален фонд и други кохезионни фондове, в допълнение към Европейския фонд за конкурентоспособност; призовава за подобряване на данните и мониторинга на ПОО, както и за подновяване на усилията за ефективно прилагане на критерии на равнището на ЕС в областта на ПОО във всички държави членки;

20.	призовава бъдещата европейска стратегия за професионално образование и обучение да се основава на процеса от Копенхаген и последния му важен етап— Декларацията от Хернинг, като същевременно се избягва създаването на несвързани нови инициативи, и да засили съгласуваността и практическото използване на съществуващите европейски инструменти, сред които Европейската квалификационна рамка, EQAVET, Европас, микроудостоверенията, цифровите удостоверения и валидирането на неформалното и информалното учене; 

[bookmark: FootprintPageAL]ПРИЛОЖЕНИЕ: ДЕКЛАРАЦИЯ ЗА ИЗТОЧНИЦИТЕ НА ИНФОРМАЦИЯ
<FootprintIntro>В съответствие с член 8 от приложение I към Правилника за дейността докладчикът по становище декларира, че е включила в становището си информация по въпроси, свързани с предмета на досието, която е получила при изготвянето на становището преди приемането му в комисия, от следните представители на интереси, попадащи в обхвата на Междуинституционалното споразумение за задължителен регистър за прозрачност[footnoteRef:4], или от следните представители на публични органи на трети държави, включително техните дипломатически мисии и посолства:</FootprintIntro> [4:  Междуинституционално споразумение от 20 май 2021 г. между Европейския парламент, Съвета на Европейския съюз и Европейската комисия за задължителен регистър за прозрачност (ОВ L 207, 11.6.2021 г., стр. 1, ELI: http://data.europa.eu/eli/agree_interinstit/2021/611/oj).] 

	1. Представители на интереси, попадащи в обхвата на Междуинституционалното споразумение за задължителен регистър за прозрачност

	French Education Ministry

	2. Представители на публични органи на трети държави, включително техните дипломатически мисии и посолства

	Няма


Списъкът по-горе е изготвен в рамките на изключителната отговорност на докладчика по становище.
Когато физически лица са идентифицирани в списъка по име, по функция или и по двете, докладчикът декларира, че на съответните физически лица е представено Съобщение № 484 на Европейския парламент относно защитата на данните (https://www.europarl.europa.eu/data-protect/index.do), в което се определят приложимите условия за обработването на техните лични данни и правата, свързани с това обработване.

